經數: 一七二三

經名: 妙法蓮華經玄贊卷第一末

頁數: 六六一

上              欄

持經. 說彼本緣勸勉時會. 故有藥王菩薩

本事品. 流行正法此彼之土皆通. 藥王己此

土加揚. 故召妙音令他方傳授. 故有妙音

菩薩品. 衆生持經多諸障難. 必假普示諸

法門大悲救護. 故有觀世音菩薩普門品.

雖念觀音憑人救難. 未持神[&FFFF]#仰法威

加. 欲令廣有威靈持經易所成濟. 故有

陀羅尼品. 持經之力不簡怨·親. 經福所資

常生勝所. 欲明古今相卽以勸弘於妙旨.

故有妙莊嚴王本事品. 雖此土他土皆有弘

經. 未有此方他方俱爲勸勵. 故有普賢菩

薩勸發品. [&FFFF]#勸旣周化緣已畢. 慇懃付授

遠使流通. 故有囑累品. 此依正法華·及論.

囑累品居後釋其次第. 若神力品後卽說囑

累. 人情曲解未契通途也1◎

法華玄贊卷第一本

大治五年庚戍三月卄三日奉讀受於善明

房得業已了僧覺印之

保安三年十月十二日移點今以興福寺圓

如房之本爲之左點爲正(云云)

法隆寺僧覺印爲令法久住之

妙法蓮華經玄贊卷第一末

沙門基撰

◎2第六釋經本文者. 古遵法師云. 二十八品

分爲二文. 初之一品明如來起化由序. 餘

中              欄

二十七品辨其正化. 序品陳其始由. 正化

明其利益. □至經末皆有益故. 吉藏師云.

初一品名序分. 次十五品半名正宗. 至分

別功德品初格量頌末以來. 明乘權乘實·

身權身實爲正宗故. □子三請明乘權實.

彌勒三請明身權實. 彼頌第二長行聞此壽

量信解功德無有限量. 及下十一品名流

通分. 淨法師云初一品名序分. 次十九品名

正宗. 神力品下有八品名流通. 雖有此判

不釋其所由也. 今爲二解. 初一品名序分.

次八品名正宗. 正說一乘授三根記. 根本

所爲皆已獲益. 化彼二乘出濁水故. 此經

下云. 今此經中唯說一乘. 而昔於菩薩前

毁□聲聞樂小法者. 然佛實以大乘敎化.

又提婆達多品. 智積菩薩白多寶佛可還

本土. 故知事了方始請還. 明知說一乘處.

正是經宗. 若不說一乘但獲益處皆正宗

者. 普賢品中無量菩薩得陀羅尼. 三千世

界微塵數菩薩行普賢道亦是不說一乘.

而獲益故. 皆應正宗. 若爾卽古遵師乃爲

指南. 又事旣未了. 如何智積中路請還. 或

幷法師品半八品半爲正宗. 以法師品初.

授餘現座凡聖見聞隨喜者. 當菩提記故. 持

品雖授現座比丘尼記. 因請持經佛便與

記. 仍言前已總與記訖. 更不說一乘. 故

非正宗. 餘十九品總名流通. [&FFFF]#證受命付

令行故. 或初序分如前無別. 從方便品下

至持品合十二品. 明一乘境. 安樂行品 ·從

地涌出品此之二. 品明一乘行. 如來壽量品

下              欄

下至常不輕品. 合此五品說一乘果. 說境

令知乘之權實. 勸應捨權而取於實. 聲

聞悟此遂便得記. 說行令知因之是非. 勸

應學是而除於非. 學者由斯. 從地涌出. 說

果令知身之眞化. 證之果因. 勸識於化

心證於眞. 漸獲因果二位勝德. 菩薩知此

遂便道證. 具顯果·因所成勝德. 神力品下皆

名流通. 示相付囑. [&FFFF]#命行故. 此等所由皆

至下釋論說序品有七種成就. 成就者

具足圓滿之義. 欲明序中具足七義. 七義

圓滿餘經無故. 一序分成就. 始述通由具

圓滿故. 山城圓滿表勝餘故偏得序名. 實

七皆序. 二衆成就. 與大比丘衆下是. 一數二

行三攝功德. 四威儀如法住圓滿勝餘經

故. 三如來欲說法時. 至成就. 爲諸菩薩說大

乘經下是. 先說無量義經具十七名勝餘

經故. 四所依說法隨順威儀住成就. 佛說此

經已結跏趺坐下是. 依止定·器·衆生世間.

此三種法餘經無故. 五依止說因成就. 爾時

佛放眉間光下是. 見能照·照境·所照等事

生希有心. 餘經無故. 六大衆生現前欲聞法

成就. 爾時彌勒菩薩作是念下是. 雖問一人

多人欲聞生希有心. 餘經無故. 七文殊師利

答成就. 以宿命智現見過去因果相. 成就

十種事如現在前. 是故能答. 餘經無故. 七

中分二. 初二通序. 後五別序. 通序有五. 一

總顯已聞. 二說敎時. 三說敎主. 四所化處.

五所被機. 此入衆成. 序成但四. 如是我聞

卽爲初也. 爲令生信顯已聞故. 論本但

經數: 一七二三

經名: 妙法蓮華經玄贊卷第一末

頁數: 六六二

上              欄

說序二成就. 一者城二者山. 此二處勝與餘

經別. 所以偏說聞時及佛不異餘經. 雖經

具有不別標勝

如是我聞等. 以三門分別. 一說之所由. 二

立之所以. 三正釋其文. 說所由者. 如大術

等經說其本緣. 佛臨涅槃時. 佛命有疑當

問時. 優婆離阿Ｃ樓馱敎阿難請問四事.

一佛滅度後諸比丘等以誰爲師. 二依何

處住. 三惡性比丘如何治罰. 四一切經首當

置何言. 佛敎之云. 我滅度後以波羅提木

叉爲汝大師. 依戒而行. 依四念處住安

處其心. 惡性比丘梵檀治之. 梵1檀默然故

不應打罵. 但默□故. 一切經首當置如是

我聞等言. 後阿難結集還依佛敎. 廣述所

由皆如經說. 立之所以者. 爲令衆生生信

順故. 智度論云. 如是我聞生信也. 信受奉

行生智也. 信爲能入智爲能度. 信爲入法

之初基智爲究竟之玄術. 信則所言之理

順. 順則師資之道成. 由信故所說之法皆可

順從. 由順故說聽二徒師資建立. 於此信

中略爲十釋. 一趣極果之初因. 依仁王等

經趣聖位之初因. 故四十心以信爲首. 最

初發起大菩提心須具十德起三妙觀. 大

菩提心以善根爲自體. 以善友爲緣. 以

不退屈而爲策發. 善根卽信·精進·念·定·

慧. 故攝大乘云. 淸淨增上力堅固心勝進. 名

菩薩初修無數三大劫. 二入諦理之基漸.

諸論皆說將入聖位有信根·信力. 有信根.

故萬善因此而生. 有信力故四魔不能屈

中              欄

伏. 因此經初創令生信. 三通妙眞之證淨.

能越惡道離賤貧因. 故入聖已證四不壞

信. 信三寶故能越惡道. 由信戒故離賤貧

因. 故論亦說有信現觀. 四荷至德之喜依.

毘婆沙說信者食法味之嘉手. 學佛法者

如大龍象. 以信爲手以捨爲牙. 以念爲

頸以慧爲頭. 於其兩肩擔集善法. 象所

飮□以鼻爲手. 故學佛法者最初生信. 五

聖七財之元胎. 法財初故學者大商元規法

寶敎獲聖財故初生信. 顯揚論云. 七聖財

者. 謂信·戒·聞·捨·慧·愧. 信卽一焉. 六善

本因之2淑路. 善法本故. 瑜伽論云入諸善

法欲爲根本. 作意所生·觸所集起受所引

攝定爲增上. 慧爲最勝解脫爲堅固出離

爲後邊. 欲爲本者起希望故. 作意所生數

警覺故. 觸所集起和心心所對勝緣故. 受

所引攝領在心故. 定爲增上心微寂故. 慧

爲最勝擇善惡故. 解脫爲堅固息纏縛

故. 出離爲後邊覺道滿故. 信旣爲欲依故

最初令起. 七啓機門之勝手. 接敎手故. 俱

舍論云拔衆生出生死泥. 又後陳正宗爲

佛敎手. 序令生信爲衆生手. 兩手相接出

□泥故. 又智度論云. 如人有手至於寶山

隨意所取. 若其無手則空無所得. 有信心

人入佛寶山得諸道果. 若無信心雖解文

義. 空無所獲. 八湛心水之淸珠. 令心淨

故. 成唯識云信如水珠能淸濁水. 能治不

信性渾濁也. 九建名道之良資. 宣尼云兵

食信三. 信不可棄. 自古皆有死人無信不

下              欄

立. 如大車無□小車無□. 人而無信不

知其可. 十[&FFFF]#衷誠之佳3傅. 春秋言. 苟有

明信. [&FFFF]#[&FFFF]#沼沚之毛□[&FFFF]#□藻之[&FFFF]#. 可[&FFFF]#鬼

神可羞公王. 而肉君子結二國之信. 此中

十義初八依眞後二依俗故經首置如是. 經

義親從佛聞離增減失. 爲令衆生起信樂

心順修學故正釋其文者. 佛地論說. 如

是之言. 依四義轉. 一依譬喩. 如有說言. 如

是富貴如毘沙門. 如是所傳所聞之法如

佛所說. 定無有異. 定爲利樂方便之因.

或當所說如是文句如我昔聞. 二依敎誨.

如有說言. 汝當如是讀誦經論. 此中如是.

遠則佛之敎誨. 近則傳法者之敎誨也. 或告

時衆. 如是當聽我昔所聞. 三依問答. 謂有

問言汝當所說昔定聞耶. 故此答言. 如是我

聞. 四依許可. 如有說言. 我當爲汝如是而

思. 如是而作. 如是而說. 譯結集時諸菩薩

衆咸共請言. 如汝所聞當如是說. 傳法菩

薩便許可言如是當說如我所聞. 或信可

言. 是事如是. 謂如是法我昔所聞此事如

是. 齊此當說定無有異. 由四義故經初

皆置如是我聞. 眞諦三藏云. 微細律明. 阿難

昇座集法藏時. 身如諸佛具諸相好. 下

座之時還復本形. 勘集藏傳亦作是說. 衆

生三疑. 一疑佛大悲從涅槃起更說妙法.

二疑更有佛從他方來住此說法. 三疑彼

阿難轉身成佛爲衆說法. 今顯如是所說

之法我昔侍佛親所曾聞. 非佛更起他方

佛至轉身成佛. 爲除此疑故經初言如

經數: 一七二三

經名: 妙法蓮華經玄贊卷第一末

頁數: 六六三

上              欄

是我聞結集之緣如藏章說. 注法華云. 如

是者感應之瑞如. 以順機受名. 是. 以無非

立稱. 衆生以無非爲感. 如來以順機

爲應. 傳經者欲顯名敎出於感應故. 建

言如是. 注無量義云. 至人說法但爲顯如.

唯如爲是故言如是1寶公云. 以離五謗

名爲如是. 第一句. 如是此經離執有增

益謗第二句. 如是此經離執無損減謗. 第

三句. 如是此經離執亦有亦無相違謗. 第

四句. 如是此經離執非有非無愚癡謗. 第

五句. 如是此經離執非非有非非無戱論

謗. 光宅云. 如是. 將傳所聞前題擧一部也.

如是一部經. 我親從佛聞. 卽爲我聞作呼

轍耳. 梁武帝云. 如是. 如斯之義. 是佛所說

故言如是. 長耳三藏云. 如是. . 有三. 一就佛.

三世諸佛共說不異名如. 以同說故稱是.

二就法. 諸法實相古今不異. 故名爲如. 爲

如而設故稱爲是. 三就僧. 以阿難聞望佛

本敎. 所傳不異故名爲如. 永離過非故稱

爲是. 由此同說. 稱理無謬. 所傳不異故

經可信. 以上合有一十五釋

言我聞者. 傳法菩薩自指己身. 言如是法

親從佛聞. 故名我聞. 非謂我者定屬一人.

我謂諸蘊世俗假者. 然我有三. 一妄所執

我.  謂外道等所橫計我. 二假施設我. 謂大

涅槃樂淨常我除二乘倒强施設故. 三世

流布我. 謂世共傳天授祠授等. 今傳法者隨

順世間指自稱我. 不同前二. 卽是無我之

大我也. 問諸佛說法本除我執. 何故不稱

中              欄

無我乃言我聞. 答有四義. 一言說易故. 若

說無我通蘊處界知此說誰. 二順世間

故. 三除無我怖故. 言無我者爲誰修學.

四有自他染淨因果事業等故. 所以稱我.

問若爾何故不稱名字但稱我耶. 答有三

義. 一示不乖俗. 宗雖顯眞語不乖俗. 理

雖顯妙言不乖[&FFFF]#. 欲顯眞諦不離俗故.

二我者. 主宰自在之義. 集法傳云. 有三阿

難. 一阿難陀云慶喜. 持聲聞藏. 二阿難跋

陀云喜賢. 持獨覺藏. 三阿難伽羅云喜海.

持菩薩藏. 但是一人隨德名別. 由是阿難.

多聞·聞持·其聞積集. 三慧齊備文義□持.

於三藏敎總持自在. 若稱名字雖順正理.

無於諸法得自在義. 由斯稱我不Ｃ 阿

難. 三我者親義. 世間共言我見我聞. 此將

爲親證. 若言阿難聞. 或非親聞從他傳受.

今顯親聞世尊所說非是傳聞. 破他疑網

故不稱字. 但言我聞. 聞謂耳根發識聽受

所說. 今廢耳別就我總稱故云我聞. 雖

依大乘根識心所對境和合方名爲聞. 然

根五義勝於識等. 故根名聞. 極五義者. 所

謂依發屬助如根. 如根者如根明昧識亦

明未. 若但聞聲可唯在耳. 旣緣名義便

在意中. 故瑜伽言. 聞謂比量. 耳根名聞者.

親聞於聲與意爲門意方聞故. 以二爲門

熏習在總. 因聞所成總名爲聞. 廢別耳.

意總名我聞. 問慶喜于時親亦見覺知佛

所說. 何故但言我聞不言我見等. 答有三

義. 一欲證深理要先聞法. 名等詮義非色

下              欄

等故. 二此界以聲而爲佛事. 聲爲所依名

等有故. 三希證菩提要聞熏習. 由聞熏習

成出世故. 由斯經首不說見覺知唯說

我聞. 據實于時亦見佛說. 諸餘佛土以光

明等而爲佛事. 可言見等. 於此義中應

生分別. 問爲佛說法言我能聞. 爲佛不

說言我聞耶. 答有二解. 一者龍軍等言.

佛唯有三法. 謂大定智悲. 久離戱論曾不

說法. 由佛慈悲本願緣力. 衆生識上文義

相生. 此文義相雖親依自善根力起. 而就

强緣名爲佛說. 由耳根力及自意變故名

我聞. 以爲體性. 故無性云. 隨墮八時聞者

識上. 直非直說聚集顯現. 以爲體性. 彼自

難云. 若爾云何菩薩能說. 彼論初言. 薄伽梵

前. 已能善入大乘菩薩. 爲顯大乘體大故.

說攝大乘品. 故爲此難. 論復自答. 彼增上

生故作是說. 譬如天等2增上力故. 令於夢

中得論[&FFFF]#等故. 經亦言始從成道終至涅

槃. 於其中間不說一字. 如母齒指子生

喚解. 二者親光等言. 佛身具有蘊處界等.

由離分別名無戱論. 豈不說法名無戱

論. 謂宜聞者善根本願緣力. 如來識上文

義相生. 此文義相是佛利他善根所起. 名

爲佛說. 聞者識上雖不親得. 然似彼相分

明顯現. 故名我聞. 世親說言. 謂餘相續識差

別故. 令餘相續差別識生. 彼此互爲增上

緣故. 由此經說. 我所說法如手中葉. 未所

說法如林中葉. 如末尼天鼓無思而作事

故. 此中二解隨彼兩文. 綺互解釋. 應知.

經數: 一七二三

經名: 妙法蓮華經玄贊卷第一末

頁數: 六六四

上              欄

說此如是我聞. 意避增減異分過失. 謂如

是法. 我從佛聞. 非他展轉顯示. 聞者有所

堪能. 諸有所聞皆離增減異分過失. 非如

愚夫無所堪能. 諸有所聞或不能離增減

異分. 結集法時傳佛敎者. 依如來敎初

說此言. 爲令衆生恭敬信受. 言如是法我

從佛聞. 文義決定無所增減. 是故聞者應

正聞已. 如理思□當懃修學

經一時贊曰. 第二說敎時分也. 此有二

義. 一法王啓化機器咸集說聽事訖總名一

時. 二說者·聽者共相會遇. 時分無別故言

一時. 機感·應化時無別故. 初就刹那相續

無斷說·聽究竟假名一時. 此有二解. 一者

道理時. 說·聽二徒雖唯現在. 五蘊諸行刹那

生滅卽此現法有酬於前引後之義. 卽以

所酬假名過去. 卽以所引假名未來. 對

此二種說爲現在. 此過末世□於現在法

上假立. 卽說聽者五蘊諸法. 刹那生滅前後

相續. 事緖究竟假立三世. 總名一時非一

生滅之一時也. 二者唯識時. 說聽二徒識

心之上變作三時相狀而起. 實現在. 隨

心分限變作短長事緖終訖. 總名一時. 如

夢所見謂有多生. 覺位唯心都無實境. 聽

者心變三世亦爾. 唯意所緣. 是不相應行蘊

法界法處所攝. 此言一時. 一則不定約刹

那. 二則不定約相續. 三則不定約四時六

時八時十二時等. 四則不定約成道已後年

數時節名爲一時. 但是聽者根熟感佛爲

說. 說者慈悲應機爲談. 說聽事訖總名一

中              欄

時. 不定約刹那等者. 聽法之徒根器或鈍.

說時雖短聽解時長. 或說者時長聽者亦久.

於一刹那猶未能解. 故非刹那. 亦不定

約相續者. 由能說者得陀羅尼. 說一字

義一切皆了. 或能聽者得淨耳意聞一字

時一切能解. 故非相續. 由於一會聽者根

機有利有鈍. 如來神力或延短念爲長劫.

或促多劫爲短念. 亦不定故. 總約說聽究

竟名爲一時. 亦不定約四時六時八時十

二時者. 一日一月照四天下. 長短暄寒近

遠晝夜諸方不定. □二天下同起用故. 又

除已下上諸天等. 無此四時及八時等. 經

擬上地諸方流通. 若說四時等流行不遍

故. 亦不定約成道已後年數時節者. 三乘

凡聖所見佛身報化. 年歲短長. 成道已來

近遠各不同故. 經擬三乘凡聖同聞. 故不

別說成道已後若干年歲. 然諸經中有說相

續者. 此經下云. 說是法華經滿六十小劫.

卽其事也. 有說四時者. 涅槃經言二月十

五日. 有說六時八時十二時. 卽涅槃云於

其晨朝嚼楊枝時. 金剛般若. 云飯食訖敎

衣[&FFFF]#洗足已敷座而坐. 日正午時. 上生經

云於初夜分擧身放光. 遺敎經云於其中

夜寂然無聲. 有說成道已後年數時節者.

十地經云. 第二七日於他化自在天王宮摩

尼寶藏殿內說華嚴經. 又法華經云. 三七日

中思惟是已. 趣波羅奈轉四諦輪. 又無量

義此經等云. 我成道來四十餘年等. 雖有

是說. 隨一方1域化土衆生聞見結集. 且作

下              欄

是言. 仍非初總題說法時. 是故俱應總說

一時. 問處中有淨穢隨機定說處時中凡

聖殊. 何容不別說. 答說處標淨穢淨穢

可定知. 說時有短長聖凡不可准. 一會

機宜有利有鈍. 長時短時如何定准. 故處

可定說. 而時但總言一時

經佛贊曰. 第三說敎主也. 梵云佛陀此

略云佛. 有慧之主. 唐言覺者. 覺有三義.

一自覺. 勝凡[&FFFF]#凡夫不自覺故. 二覺他.

勝二乘彼不覺他故. 三覺行圓滿. 勝諸菩

薩. 菩薩雖復修於二覺行未滿故. 佛地論

云. 具一切智一切種智. 能自開覺亦能開

覺一切有情. 如睡夢覺如蓮花開故名爲

佛. 一切智者. 能自開智. 如睡夢覺智. 觀於

空智·理智·眞智·無分別智. 如所有也. 總相

而言. 斷煩惱障得. 一切種智者. 覺有情

智. 如蓮花開智. 觀於有智事智俗智後

所得智盡所有也. 總相而言. 斷所知障得.

准諸經梵本皆稱本師名薄伽梵. 佛敎安

置以此一言含諸德故. □譯之主. 意存省

略隨方生善故稱佛名. 問此三身中何身

所攝. 答准處准機. 應聲聞而爲化佛. 准

文准器. 敎菩薩而卽報身. 感者根品不

同. 應現故通報化. 王城鷲嶺. 劫盡火燒. □

子聞經. 卽化佛也. 我土安隱. 壽量長遠文

殊在中. 卽報身也. 應化非眞佛亦非說法

者. 推功歸本卽法身也. 所以. 稱[&FFFF]#大乘功

德經住法界藏. 明法身說. 佛地經等住寶

華王十八圓滿. 乃報身說. 此經王城跡卽

經數: 一七二三

經名: 妙法蓮華經玄贊卷第一末

頁數: 六六五

上              欄

化佛說. 據理而言. 實通三佛. 應物現身非

定一故. 楞伽經中說三佛身說法各別. 皆說

法故. 由此□師羅長者. [&FFFF]#三尺以發心. 五

百婆羅門見陸身而起信. 無邊身之菩薩

窮上界而有餘. 住小聖之凡夫觀丈六而

無盡. 今顯主尊敎隨定勝. 初標敎主令生

喜心

經住王舍城耆□□山中贊曰. 第四所化

處也. 遊化居止目之爲住. 住者居止遊化

安處之義. 居止在山遊化在城中. 佛依

此中遊化安處. 古人因此解聖天梵佛等

住. 住名雖同義意全別. 語邃義幽之處曾

不屬心. 名同理別之文虛張援據. 此爲未

可也. 梵云矩奢揭羅補羅城. 唐言上[&FFFF]#城.

摩揚陀國之正中. 古先君王所都之處. 多出

勝上吉祥[&FFFF]#草. 因以爲名. 崇山四周以爲外

郭. 西通狹徑北闢山門. 東西長南北狹周

一百五十餘里. 內宮子城周四十里. □尼迦

樹遍諸道路. 華含殊馥色爛黃金. [&FFFF]#春之

月林皆金色. 宮城北門外有□堵波. 是提婆

達多與未生怨王共爲親友. 放護財醉象

欲害如來. 如來指端出五師子. 醉象[&FFFF]#伏之

處. 次此東北有□堵波. 是舍利子逢馬勝

比丘得初果處. 次此正北不遠有大深坑.

是室利[&FFFF]#多此云勝密. 次坑毒飯欲害佛

處. 宮城東北行十四五里. 至□□陀羅矩□

山. 唐言鷲[&FFFF]#亦謂鷲臺. 接北山之陽孤標

特起. 旣栖棲鷲鳥. 又類高臺. 空翠相映濃

言分色. 佛成道後向五十年. 多居此山廣

中              欄

說妙法. 舊云耆□□山. 乃云靈鷲山. 鷲鳥

於此食人屍. 名靈鷲山訛而略也. 頻婆娑

羅王爲聞法故興發人徒. 自山麓至岑[&FFFF]#

跨谷陵巖編石爲階. 廣十餘步. 長五六里.

路有二□堵波. 一謂下乘. 卽王至此徒行

以進. 二謂退凡. 卽簡凡人不令同往. 其山

頂東西長南北狹. 臨崖西□有[&FFFF]#精舍. 高

廣奇製東闢其戶. 如來在世多居說法. 今

作說法之像量等如來之身. 精舍東有長

石. 佛經行所履也. 傍有大石. 高丈四五周三

十餘步. 是天授遙擲擊佛傷足出血者也.

其南岸下有□堵波. 佛說法華經處. 山城

北門行一里餘至迦蘭陀竹[&FFFF]#. [&FFFF]#東有□堵

波. 未生怨王分得舍利建之供養. 竹林[&FFFF]#

西南行五六里. 南山之陰. 大竹林中有大石

室. 是大迦葉波結集法藏. 之處. 竹林[&FFFF]#北二

百餘步至迦蘭陀池. 池西北二三里餘. 至曷

羅□結利□城. 唐言王舍外郭已壞無復遺

堵. 內城雖毁基趾猶存周二十餘里面有一

門. 初頻婆娑羅王都在上[&FFFF]#宮城. 編戶之家

頻遭火害. 一家縱逸四□罹災. 不安其居

衆庶嗟怨. 王曰. 我以不德人庶遭患. 修何

德業可以攘之. 群臣白言. 大王德化黎庶

不謹. 請制嚴科以懲後犯. 若更有犯遷之

寒林. 寒林者棄尸之所. 俗謂不祥之地人

絶遊往. 便同棄尸彼旣恥居. 當自攝謹. 王

遂其言以施嚴令. 乃先宮內自失火害. 王

曰. 我其遷矣. 乃命太子監攝1留事自遷寒

林. 吠舍釐王聞住於野. 集軍來伐. 邊侯奏

下              欄

聞. 王遂建城而居. 以王先舍於此故稱王

舍城焉. 有云至未生怨嗣位已後方築此

城. 乃更爲高厚非新築也. 至無憂王遷都

波□釐. 以王舍城施婆羅門. 故今城中無

復凡庶. 唯婆羅門. 2咸千家矣. 古人有說.

山城爲王舍城. 有九億家. 或云置千王於

此. 皆謬也. 王都旣在王舍. 佛住鷲[&FFFF]#. 城

山兩處雙彰自他二化俱說利緇素故. 論

云序分成就者. 此法門示現二種義成就. 一

者一切法門中最勝故. 如王舍城勝餘一切

城舍故. 城乃摩揭陀國之正中. 人王之所都

處. 表一乘乃三乘之中道. 法王之所住境城

旣勝餘城故. 經勝餘經故也. 二者示現自

在功德成就故. 如耆□□山勝餘諸山. 顯

此法勝故. 俱蘇摩城旣是山城. 近於王舍

乃有多山. 此山獨勝高而顯故. 表法高顯

出過二乘. 自在巍巍功德滿故. 或如城勝

餘城無麗物而不出. 法勝餘法無嘉德而

不具. 山勝餘山爲好鳥之所栖止. 法勝

餘法爲上人之所止遊故. 復云妙喩通

敎理. 或敎妙如城含妙理故. 理高如山出

二乘故. 所以此經在王城居鷲嶺有所

表矣. 般若通貫五門. 舍[&FFFF]#□其四德. 故多

居彼不依餘處. 金生麗水東俗所傳. 提河

有金西土咸悉. 生死如河流不竭故. 涅槃

如金可寶重故. 旣河中而有金. 表生死中

而有圓寂. 故於阿利羅拔提河邊說涅槃

也. 各有所表由來遠矣. 古說. 此經合居四

處. 初在靈山. 二塔涌空中. 三佛集淨土.

經數: 一七二三

經名: 妙法蓮華經玄贊卷第一末

頁數: 六六六

上              欄

四囑累品中分身佛還後居穢土. 今解處三

說唯在二. 處有三者. 無復還穢. 囑累居後

分身方還. □至經終皆唯淨土. 復還變穢

說經便訖. 淨穢唯二. 一初在靈山穢土. 二

分身佛將集佛便變淨. 幷塔涌空. 1處有三

也. 說唯在二. 初在地上靈山創會. 爲二乘

等宣暢一乘. 後塔涌空分身佛集. 釋迦與

多寶同座勸信此經. □至經末佛令各

還. 說經事訖佛方居地. 以後更不說法華.

故知說處但唯有二. 今標創會故說山城.

住標化處. 佛說化身. 欲令三乘欣樂同故.

顯佛悲深. 乘身俱妙. 能於穢處而施化故.

若標報佛及顯淨土. 恐二乘衆疑非已分

不能修故. 由此但顯穢處化身

經與大比丘衆萬二千人俱贊曰. 七成就中.

自下第二衆成就也. 衆成就以五門解釋. 一

顯來意. 二彰權實. 三定多小. 四明次第. 五

依論解來意有五. 一爲證信. 標聽衆者

助成慶喜. 聞法可信. 衆疑有三. 一疑慶喜

自談. 二疑從他傳聞. 三疑餘人所說. 今顯

同聞證經可信. 智度論云. 說時方人令生

信故. 二爲顯德. 如天帝釋諸天圍繞大梵

天王梵衆圍繞等. 今顯法王諸聖圍繞. 三爲

啓請. 利物之方必應所欲次第宣唱. 先因

後果. 身是果體行是因性. 乘爲所學. 方便

品下□子三請爲乘權實故顯令捨權就

實之境. 安樂行品文殊固請. 正明捨權就實

之行. 壽量品中彌勒三請. 爲身權實. 故顯

捨權就實之果. 因緣之經令除法慢. 若

中              欄

不因請企意難生. 故聲聞請境一乘正逗

彼根悟. 菩薩請行及果. [&FFFF]#證因亦利之.

四爲當機. 退菩提心者三根領悟. 三周說一

乘. 菩薩領悟說壽量等. 隨類獲益. 聲聞

凡夫遠塵離垢發菩登心. 彼聖者類□向大

乘. 菩薩凡夫疑網皆遣證眞達聖. 聖者菩薩

得無生法忍等當得菩提. 故爲三機說斯

妙法. 五爲引攝. 當時衆集. 爲引當時餘生

發心. 經具陳者. 爲引今時衆生發意. 若無

勝侶淨信不生. 佛地論云列菩薩者輔翼

圓滿. 天龍等者眷屬圓滿. 淨土尙然何肉穢

刹. 上來五義□爲來意  二者彰權實. 如

佛地論一處化佛. 淨穢土中聲聞等實. 菩薩

爲權. 報土之中菩薩爲實聲聞等權. 今此化

報俱有. 隨應兩實二權. 初列靈山化佛. 菩

薩在中爲權. 衆生見於劫盡淨土常安. 壽

量無邊. 報身報土聲聞等衆非實. 肉多寶分

身悉爲化現. 准知報化權實理彰. 論中旣

說有化聲聞. 滿慈等是. 自餘化衆多寶分

身等也. 三定多少者. 初有十五衆. 一高名

大德衆. 二無名大德衆. 三尊重諸尼衆. 四內

眷諸尼衆. 五聖德難思衆. 六帝釋諸天衆. 七

三光四王衆. 八二自在衆. 九色界諸天衆. 十

龍衆. 十一緊那羅衆. 十二乾□婆王衆. 十三

阿修羅衆. 十四迦樓羅衆. 十五人王衆

復有六衆. 一多寶. 二分身. 三龍宮. 四涌出.

五妙音. 六普賢. 此衆二徒. 聞法證法行法

持法. 說法護法有差別故. 此中有六門

異. 一三乘無獨覺. 獨覺多分出無佛世. 敎

下              欄

雖被彼時無果成. 故不在會. 仁王經中卽

具有之. 下文亦陳有心彼者. 二三界無無

色界. 光照有緣可來聞法. 彼界光所不

及. 機亦不熟所以不來. 仁王亦有. 三五趣

無地獄. 光雖照彼無緣不來. 來有二義.

一光照二有緣. 地獄光臨無緣不至. 無色

□Ｃ. 所以不來. 一乘進習必假容豫之身.

地獄苦逼無暇可習. 陀羅尼經本息衆苦

威力所致. 地獄亦來. 此經進善彼無容暇.

故彼不來. 所以光照者令見生厭故. 令

彼見光發心苦息故. 四四衆無優婆塞優

婆夷. 下威儀成就中具列. 初文略故. 五八

部無夜叉及摩[&FFFF]#羅伽. 下亦具有. 六二王

無轉輪聖王. 唯有小王. 下亦具有. 此後三

無. 下明所依威儀成就中. 一切具列  四

明次第者. 初衆分四. 一聲聞衆. 二菩薩衆.

三八部衆. 四諸王衆. 或內護. 外護爲次. 內

護中聲聞菩薩爲次. 聲聞中僧尼爲次. 僧

中有名無名爲次. 尼中尊重眷屬爲次. 外

護中八部. 人王爲次. 八部中天非天爲次.

天中地居空居爲次. 地居中帝臣爲次. 空

居中非禪主禪主爲次. 後衆次第者. 證法

衆開塔衆經利廣大衆持法無邊衆他方行

法衆他方勸持衆. 初衆之中聲聞居先菩薩

居後者. 佛地論雖釋. 今爲四解. 一形相不

同. 聲聞出家形同諸佛. 菩薩不爾. 二處有

近遠. 聲聞近佛菩薩遠之. 三戒德有殊. 聲

聞出家持出家戒. 菩薩不爾隨類化生故.

四欲令菩薩於聲聞所捨□慢故. 然華嚴

經數: 一七二三

經名: 妙法蓮華經玄贊卷第一末

頁數: 六六七

上              欄

經羅摩伽經炬樓王經和休經大五濁經.

先列菩薩後列聲聞. 以德大小明先後故

五依論釋解衆成就中. 有四. 一數二

行三攝功德四威儀如法住. 數成就者. 謂大

衆無數故. 總談無數. 論各別標. 謂萬二千人

等. 行成就中有四. 一諸聲聞修小乘行依

乞食等自言. 以比丘等爲名. 二菩薩修大

乘行心覺利有情. 以菩提薩□爲目. 三菩

薩以神通力隨時示現. 能修行大乘. 如跋

陀婆羅等十六人. 具足菩薩不可思議事由

不定故. 而能示現優婆塞等四衆之形說爲

菩薩. 四出家人威儀一定不同菩薩. 由此

定故說爲比丘. 攝功德成就者. 十六句歎

聲聞德. 十三句歎菩薩德等是. 然本論中

不別標牒文義顯故. 威儀如法住成就者. 爾

時世尊四衆圍繞等是. 明其四衆繞佛威儀

恭敬聽法而住相故. 雖各禮佛亦是威儀

非聽法相. 故此不說. 十五衆中合爲三類.

菩薩聲聞具四成就. 其有學·無學·及比丘

尼具三成就. 不歎德故. 餘天等具二無行

無德. 論說衆成中. 合有四成就. 不言一

一皆具四種. 然經明衆成中有二段. 初別

明十五衆. 後明威儀. 初中復二. 初別列衆.

後明禮佛各各退坐. 十五衆中分二. 初明

內護衆. 後明外護衆. 內護衆有二. 初明聲

聞. 後明菩薩. 聲聞有二. 初明比丘後明尼

衆. 比丘中有二. 初有名高德. 後無名大德.

初中有三. 一標類擧數. 二歎德. 三列名.

此初也. 有二成就. 一數二行與者兼幷

中              欄

共及之義. 龍樹釋言. 一處一時一心一戒

一見一道同1一解脫道是名爲共大比

丘者. 智度論云. 三義解大. 諸衆中最大. 大

障□斷. 大人恭敬. 眞諦三釋. 一勝大. 學無

學人中勝. 二體大功德智慧極高廣. 三數大.

萬二千人. 今合爲六. 一數大. 二離大大障所

故. 三位大大阿羅漢故. 四德大如經所說

故. 五名大名稱遠聞故. 六識大大人大衆

所知識故. 梵云苾芻訛云比丘. 由具五

義所以不□. 一曰怖魔初出家時魔宮動

故. 二言乞士旣出家已乞食目言故. 三名

淨持戒漸入僧數應持戒故. 四云淨命旣

受得戒所起三業以無貪發. 不依於貪

邪言命故. 五曰破惡漸依聖道滅煩惱

故衆者僧也. 理事二和得衆名也. 三人

已上得僧名故

經皆是阿羅漢(至)心得自在替曰. 此歎德

也經有六句. 新□及舊論中有十六句云.

皆是阿羅漢. 諸漏已盡. 無復煩惱. 得眞自

在. 論云心得自在. 心善解脫慧善解脫. 論云

善得心慧解脫如調慧馬. 論云心善調伏

亦如大龍. 已作所作已辦所辦. 棄諸重擔

逮得己利. 盡諸有結正知解脫. 論云善得

正智心解脫至心自在. 第一究竟. 論有三

釋. 一上上起門. 二總別相門. 三攝取事門

上上起門者. 由上句故下句得起. 或由下

句上句方起. 起非唯一故名上上起. 論以

第二句釋初句云. 諸漏已盡故名阿羅漢

卽是論言應已永害煩惱賊故名阿羅漢

下              欄

漏以五門分別. 一釋總名. 諸論皆云煩

惱現行令心連注. 流散不絶名之爲漏. 如

漏器漏舍深可厭惡. 損汚處廣. 毁責過失

立以漏名. 此唯現行. 無復煩惱是種子故.

據實通種. 二列名. 漏有三種. 一欲漏. 二有

漏. 三無明漏. 三出體. 欲界見道四十煩惱.

四諦一一皆具十故. 幷修道六謂貪瞋慢

無明身見邊見. 此中除五無明餘四十一

根本煩惱. 幷忿恨等二十隨惑□名欲漏.

色無色界以無瞋故. 各四十一. 於中各除

五癡. 合七十二根本煩惱. 幷色界諂□及

二界□. 合此四小隨惑十六大隨煩惱說名

有漏. 三界合有十五無明名無明漏. 四離

合廢立. 欲唯散地唯有漏地. 通五趣地.

具四生地. 不善有覆無記二性惑地. 所以

獨立爲一欲漏. 上界俱定. 通無漏地. 一趣.

一生. 一性煩惱. 由此合立爲一有漏. 無明

力增通相應不二爲前二所依. 以具十一

殊勝事故離諸惑立. 五得名所從雖知三

界一切煩惱應皆名有漏. 漏於三有有之

漏故. 下界煩惱多緣欲起. 從勝爲名. 說爲

欲漏. 上界諸惑更無別勝. 得其本名名爲

有漏. 無明不以餘法爲名. 彰自行相名

無明漏. 此漏非一故名爲諸. 然依瑜伽更

有別釋. 繁故且止以第四句釋第二句云.

得眞自在故名諸漏已盡. 由證眞無爲漏

盡自在故名諸漏盡. 以第二第三句釋第

四句云. 以盡無煩惱故名得眞自在. 盡

者諸漏已盡. 無煩惱者無復煩惱. 由現種

經數: 一七二三

經名: 妙法蓮華經玄贊卷第一末

頁數: 六六八

上              欄

惑無故得眞自在. 亦有本言. 以無煩惱故

名得眞自在. 而無盡字. 唯第三句釋第四

句. 又以第五第六句釋第四句云. 以善得

心解脫善得慧解脫故. 名得眞自在. 以離

定障名心解脫. 離性障故名慧解脫. 又離

無明貪愛等體名慧解脫. 彼相應心得離縛

故名心解脫. 由離此二證獲無爲得眞

自在. 以第二句釋第三句云. 以遠離能

見所見故名無復煩惱. 煩惱體唯取種子.

遠能見者離相應縛. 離所見者離所緣縛.

以離現行諸漏二縛故名無復煩惱. 或復

單釋. 能見者從我心. 所見者所執我. 由無

能執我見心故. 所執我相當情不現. 名離

二見. 前諸漏盡是總無煩惱. 此無煩惱是別

無我見. 我見爲本諸漏生故. 故不相違.

以第五第六句釋第七句云. 以善得心慧

解脫故名心善調伏. 故如良馬其性調順.

以第九第十兩句釋第八句云. 亦如大龍

者. 行諸惡道如平坦路. 無所拘□. 應行

者已行應到處已到. 故新經云. 已作所作

已辦所辦. 故如大龍. 由已作道諦已辦滅

諦. 所以如龍. 如龍威德雖行生死險阻之

處如平坦路. 無所拘□. 不爲生死而所

留難. 生死因果皆已盡故. 滅道滿故. 論單

釋第九句云. 應作者作. 人中大龍已對治

降伏煩惱怨敵. 道諦滿故. 能降集諦煩惱怨

敵. 論單釋第十句云. 所作已辦者. 更不復

生. 如相應事已成辦故. 苦諦已盡滅諦滿

故. 以第九第十句釋第十一句云. 離諸

中              欄

重擔者. 已作所作已辦所辦. 後生重擔

已捨離故. 由滅道圓便捨後身生死諸法.

名棄重擔. 以第十一句釋第十二句云.

逮得己利者. 棄捨重擔證涅槃故. 卽以

涅槃爲己利故. 以第十二句釋第十三

句云. 盡諸有結者. 已逮得己利斷諸煩惱

因故. 煩惱爲生死因名爲有結. 三有之結

也. 已逮得涅槃己利故. 所以能盡三有之

結. 生死之因能和合苦能結故名結. 此有

九種. 謂愛結□結慢結無明結疑結見結

取結嫉結□結. 由此九種數數現起. 損惱

自他招當苦. 增偏立爲結. 以第二句釋第

十四句云. 正智解脫者. 諸漏已盡故. 以諸

漏盡正智能證無爲解脫. 名智解脫. 單釋

第十五句云. 至心自在者. 善過見道修

道智故. 住見修道心未自在尙有惑故.

由成上諸句至無學道一切惑盡心自在位.

以第十四句釋第十六句云. 第一究竟者

善得正智心解脫故. 善得神通無諍三1昧

等諸功德故. 成到彼岸之聲聞也准上

論文唯有三句. 以下釋上名上起. 謂以第

二句釋初句. 以第四句釋第二句以第九

第十句釋第八句. 此以所起名起上卽起

名上起. 若能起名起. 上之起名上起. 此類

非一名上上起. 准論唯有七句以上釋下

名上起. 謂以第二句釋第三句. 以第五第

六句釋第七句. 以第九第十句釋第十一

句以第十一句釋第十二句. 以第十二句

釋第十三句. 以第三句釋第十四句. 以第

下              欄

十四句釋第十六句. 此以能起名起. 上卽

是起名上起. 若以所起名起起之上名上

起. 此類非一名上上起. 准論唯有三句單

釋. 謂第九第十第十五句或第三句亦是單

釋有二句不釋謂第五第六句. 有一句以

上釋下. 亦以下. 釋上謂第四句. 總說頌曰

下釋上有三  上釋下有七  三單二不

釋  一通於上下   或上釋下有六. 四單

二不釋   今依此經文. 十六句中唯總有六

句. 以下釋上有一句. 謂以諸漏已盡釋初

皆是阿羅漢故. 以上釋下有二句. 謂以諸

漏已盡釋無復煩惱. 又以逮得己利釋盡

諸有結. 自餘Ｃ故當句自釋  漏如前釋唯

取現行一切煩惱. 此諸漏已盡名阿羅漢

者. 卽是應已永害煩惱賊義解阿羅漢. 故

入十地得阿羅漢名. 無復煩惱者. 論云遠

離能見所見故名無復煩惱. 煩惱種子得

煩惱名. 此可由彼雙離所緣相應現行二

縛. 諸漏皆盡. 無復更有煩惱種子能重斷.

故名爲遠離能見·所見. 或總漏盡別執亦

亡故遠二見. 名無復煩惱. 復者重也. 種子

斷故無復重生. 由斷生死流轉法故名棄

重擔. 故能逮證涅槃己利. 違音(徒載反)如音

訓釋. 至也及也. 卽由逮得有餘依涅槃己

利故. 能永盡三有之因九結煩惱. 由上漏

盡以下四句. 彼阿羅漢. 善過見道·修道智.

故得心自在. 離性·事障八解脫滿·亦得名

爲心得自在. 文旣闕小·不可次第依論解

釋. 但可總取論之大義以釋經文. 諸有

經數: 一七二三

經名: 妙法蓮華經玄贊卷第一末

頁數: 六六九

上              欄

智者當自詳矣  第二總別相門者. 謂皆是

阿羅漢者. 是總相門. 餘十五句是別相門.

阿羅漢者總名應義. 應有十五義. 諸漏已盡

下是. 一應受飮食等供養恭敬等者. 卽諸

漏已盡堪爲福田. 二應將大衆敎化一切.

無復煩惱離名利等故. 三應入聚落城邑

等故. 得眞自在非爲欲境所牽惑故. 四

應降伏外道等. 心善解脫具智辨故. 五應

以智慧速觀察法. 慧善解脫了諸法故.

六應不遲速說法. 如法相應不生疲倦.

如調慧馬善稱心故. 七應靜坐空閑處. 飮

食·衣服等一切資生. 不積不聚小欲知足.

猶如大龍離□鬧故. 八應一向行善行不

著諸禪. 已作所作常進修故. 九應行空聖

行. 已辦所辦我我所非有故. 十應行無

相聖行. 棄諸重擔觀滅理故. 十一應行無

願聖行. 逮得己利不願生死故. 十二應

降伏世間禪定淨心不生味著二有界·定.

盡諸有結乃至於二界禪不生愛味故. 十

三應起諸通殊勝功德. 正智解脫. 解脫謂神

通故. 十四應到第一義功德. 至心自在證

無爲故. 十五應如實知同生衆生諸功德.

爲利益一切衆生第一究竟故. 波羅蜜多聲

聞廣度衆生令同己利得功德故. 第八修

行不息. 十二於禪不著. 是二別意. 恐厭文

繁略相配囑. 其間義意隨解可知. 應說

頌曰    受·將入·降·以   中·靜行善行

空·無相·無願  伏·起·到·實知  經中六句

唯有十五句中第一應受妙供. 第二應將大

中              欄

衆敎化. 第十一應行無願聖行. 第十二應降

伏世間禪淨心. 第十四應到第一義. 次第

配下五句. 初阿羅漢是總句故第三攝取

事門者. 以十五句攝取十種功德事. 爲示

現可說果·不可說果故. 此中意說. 十五句中

攝十種功德事. 爲顯阿羅漢所得有爲可說

果·無爲不可說果. 有相·無相. [&FFFF]#·細異故. 下

隨應配. 一攝取得功德有二句. 謂諸漏已

盡·無復煩惱. 纏及隨眠二惑. 若在不能攝

取功德. 由二惑亡故能攝取功德. 二攝取

諸功德有三句. 謂得眞自在·心善解脫·慧

善解脫. 此三句中得眞自在一句降伏世間

功德. 世間之心不得自在種種惑□. 由

得眞自在故永離惑□. 心善解脫·慧善解

脫二句降伏出世間學人功德. 學人未得

離二縛故. 三攝取不違功德有一句. 謂心

善調伏. 隨順如來敎行故. 猶如良馬善隨

八心. 四攝取勝功德有一句. 亦如大龍有

大威靈. 神力圓滿故如龍也. 五攝取所應作

勝功德有一句. 謂應作所作. 所應作者依

法供養恭敬. 尊重如來故. 非財供養名所

應作. 正行法供養者是所應作. 彼已皆作此

道諦法行供養佛故. 六攝取滿足功德有

一句. 謂已辦所辦. 滿足學地故. 所學之地

皆滿足故得滅諦滿. 七攝取過功德有三

句. 謂棄諸重擔. 逮得己利. 盡諸有結. 初句過

愛故. 生死重擔[&FFFF]#過貪愛. 今已過故. 次句

過心命供養恭敬等故. 諸心供養恭敬皆

爲資命. 今得己利已證涅槃. 過於邪命

下              欄

心利養等. 後句過上下界. 已過學地故.

有結者謂九結. 今已過有學之地過上下

界故盡諸有結. 八攝取上上功德有一句.

謂正智解脫. 解脫者無爲果. 諸德之中最

上上故. 九攝取應作利益衆生功德有一

句. 謂至心自在. 由得神通得心自在. 及自

內心離繫縛故攝取利益之行. 十攝取上

首功德有一句. 謂第一究竟. 謂波羅蜜多聲

聞堪到彼岸. 勝餘鈍類故. 應說頌曰. 初

二名攝取  次三攝諸德   順勝作滿足

如次配四句  三句名攝過   過愛·命·二

界  上上·利·上首   各一名攝德   此經六

句. 攝取十德中唯攝三德. 一攝取功德有

二句. 謂諸漏已盡·無復煩惱. 二攝取過功德

有二句. 謂逮得己利·盡諸有結. 過心邪命.

及過邪二界. 三攝取應作利益衆生功德

有一句. 謂至心自在. 阿羅漢是總. 所以不

取. 唯下十五句攝功德故. 成唯識中. 阿羅

漢有三. 應已永害煩惱賊故. 應受世間妙

供養故. 應不復受分段生故. 上上起門攝

應永害賊無分段生. 總別相門攝應受妙

供養. 攝取事門非彼三攝. 彼三但約決定

義說. 一切阿羅漢不過三種故(攝取事門唯俱解脫到彼)

(岸者之所成故. 又上上起門永害煩惱. 總別相門堪受妙供. 攝取事門無分段生1死宗義

配之. 非理)

(定爾. 新□經云除阿難陀. 獨居學地此中略文)

經其名曰至那提迦葉   贊曰. 此下第三列

名有二. 初別列名. 後結名高. 此二十一人

中. 或有以出家前後爲次第. 報恩經說.

經數: 一七二三

經名: 妙法蓮華經玄贊卷第一末

頁數: 六七○

上              欄

初度五人. 次度耶舍門徒五十. 次度優樓

頻螺門徒五百. 次度伽耶門徒三百. 次度那

提門人二百. 次度□子門徒一百. 次度目連

門人一百. 合擧大數成一千二百五十人.

或有行德大小爲次第. 如迦葉在第二列.

□子在迦□延上列等. 隨應不定. 無垢稱

經弟子品以德辨爲次第. 以命問疾要假

智辨方堪對揚故. 十二由經. 初成道二年

度五比丘. 三年化迦葉兄弟三人. 五年度

目連. 機宜不同. 諸部結集誦經異故. 無量壽

經云了本際者. 卽阿若□陳如. 梵云阿若

多□陳那. □陳是婆羅門姓. 那是男聲. 阿

若多是解義. 解悟解故. 因果經中具說度

□陳那·優樓頻螺·伽耶·那提四人所以. 初

太子踰城之後. 父王乃命內外親族合有

五人營[&FFFF]#太子. 五人交諍修苦樂行以爲

道眞. 太子誡□依諸外道修苦樂行以過

彼行. 皆非正術捨食乳□. 受吉祥草覺樹

成道. 後趣鹿園度此五人. 初轉法輪. 佛

問解未. 五人之中陳那先報我今已解. 淨

居等天亦言已解. 因以爲名名之爲解. □

陳之姓乃衆多. 以解標名. 那是男聲以男

簡女. 故復云那. 大般若云解□陳那梵

云摩訶迦葉波. 摩訶大也. 迦葉波者姓也.

此云飮光. 婆羅門姓. 上古有仙身有光明

飮蔽日月之光. 迦葉是彼之種. 迦葉身亦

有光能飮日月. 以姓爲名故名飮光. 大

富長者之子. 捨大財·姓出家能爲大行.

少欲知足行杜多行大人所識故標大名.

中              欄

簡餘迦葉. 如因果經第三卷幷彌勒疏具陳

上二姓之所因. 次三迦葉皆飮光種. 兄弟

三人梵云□盧頻螺. 言優樓訛也. 此云

木瓜. 當其胸前有一□起. 猶如木瓜. 又池

中龍亦名木瓜. 從彼爲稱故以爲名. 伽耶

山名. 卽象頭山. 亦云城. 城近此山故名

伽耶城. 梵云捺地迦. 言那提訛也. 此是河

名. 正法華云上時象江三迦葉也. 然因果

經說. 此三人皆近河邊修道. 佛作神通

化之入法. 以大者胸上有木瓜□. 或從池

龍. 第二從山. 第三從河以爲名也

經舍利弗(至)劫賓那  贊曰. 梵云奢利弗□

羅. 言舍利弗者訛也. 舍利云□. 卽百舌

鳥亦曰春鸚. 弗□羅言子. 以母服辨喩如

□鳥. 此是彼子. 以母顯之故云□子. 又

云過去身爲瓦師. 値釋迦佛發願願作釋

迦弟子. 不但今者. 亦符往願. 復名優波提

舍以能論義故兼得彼名   梵云摩訶沒

特伽羅. 言大目乾連者訛也. 此云大採[&FFFF]#

氏. 上古有仙居山寂處. 常採菉豆而食.

因以爲姓. 尊者之母是彼之族. 取母氏姓

而爲其名. 得大神通. 簡餘此姓故云大採

[&FFFF]#氏. 從父本名俱利迦. 亦云拘Ｃ多. 先云

俱律陀訛也. 大般若云舍利子大採[&FFFF]#氏.

此二因緣如彌勒執梵云摩訶迦多衍那.

云迦□延亦訛也. 大般若云大迦多衍那.

此云大剪剃種男. 剪剃種者是婆羅門姓. 上

古多仙山中靜處年歲旣久鬚髮稍長. 無人

爲剃婆羅門法汚剃髮故. 一仙有子兄弟

下              欄

二人俱來觀父. 小者乃爲諸仙剃之. 諸仙

願護後成仙貴. 爾來此種皆稱剪剃. 尊者

身是男子威德特尊. 簡餘姓故云大剪剔種

男. 又西方亦有取母姓者. 今顯是父姓故

置男名. 古云繩扇. 母戀此子不肯改嫁.

如繩繫扇故名繩扇. 眞諦云思勝皆非也

梵云阿泥律陀. 此云無滅. 佛之黨弟. 云

阿Ｃ樓馱訛也. 應作Ｃ字不知Ｃ字所出

劫賓那者此云房宿. 佛與同房宿. 化作老

比丘爲之說法. 因而得道故云房宿. 或云

房星. 房星現時生故云房星

經□梵波提(至)摩訶俱□羅  贊曰. 梵云□

房[&FFFF]#底. 此云牛相. □梵波提訛也. 過去因

摘一莖禾數顆墮地. 五百生中作牛償他.

今雖人身尙作牛蹄牛[&FFFF]#之相. 因號爲牛

相比丘  梵云□麗伐多. 此云室星. 北方

星也. 祀之得子因以爲名. 離波多訛也. 有

云假和合. 卽智度論說二鬼食人事也

梵云畢藺陀筏蹉此云餘習. 言畢陵伽婆

蹉訛也. 五百生中爲婆羅門惡性[&FFFF]#言.

今雖得果餘習尙在. 如罵□河神. 故名餘

習梵云薄矩羅此云善容. 言薄俱羅訛

也. 毘婆尸佛入涅槃後. 有一比丘甚患

頭痛. 善容時作貧人持一呵梨勒施病比

丘. 比丘服訖病卽除愈. 由施藥故九十一

劫天上人中受福快藥. 今生婆羅門家. 其

母早亡. 遂遇後母方便殺之經五不死.

後心出家得阿羅漢. 出家八十曾不患頭

痛. 目不視女人面亦不入尼寺. 不爲